Lav et referat af nedenstående tekst:

Tekst:
De danske landmænd skal ifølge reglerne være færdige med at høste afgrøder og have sået efterafgrøder inden en bestemt skæringsdato - nemlig 20. august. Men det er ofte svært for de nordjyske landmænd, som ofte må opgive at nå fristen på grund af det lidt køligere vejr i Nordjylland. Det går blandt andre udover Leif Gravesen, som er landmand lidt udenfor Hanstholm. Han er stadig i gang med at høste sin raps, som nu endelig er blevet tør nok. -	Vi har egentlig holdt stille og ventet på, at det blev modent. Og da det så blev modent, regnede det næsten i en hel uge, siger Leif Gravesen. Senere høst er ikke nyt Skæringsdatoen for såning af efterafgrøder er den samme hvert år i hele Danmark. Dermed har Leif Gravesen overtrådt reglerne igen. - Ni ud af ti år har vi en senere høst, og det har vi i den grad i år, siger Leif Gravesen. Den ”fjollede” regel vil Leif Gravesen gerne bære ind til forhandlingsbordet, så der kan komme en mere differentieret tilgang til tingene. -	Mit mål er, at vi skal have fundet nogle regler, som kan implementeres og virke over hele landet, siger han. Ordførere vil lade geografi bestemme Bjarne Laustsen (S) anerkender da også, at geografien spiller en rolle. Han vil derfor kigge på, om man kan finde nogle mere ”gennemtænkte løsninger”, som netop tager et større hensyn til geografien, end de gør i dag. Dog skal reglerne også give mening. -	Vi har alt for mange historier om iltsvind og kvælstofudledning, og det er vores pligt at sørge for at balancere de to ting, siger Bjarne Laustsen. Per Larsen (K) er også klar over, at det er en smule køligere i det nordlige Danmark end i det sydlige. Derfor bør man kunne differentiere mere mellem områderne. -	Jeg synes, at man helt specifikt skal gå ind og kigge på, hvordan afgrøderne udvikler sig hen over sæsonen og så tage den derfra fremfor at sige en specifik dato, siger Per Larsen. Landbrugsminister Rasmus Prehn gav i fredags afslag på dispensation til at overskride datoen for såning af efterafgrøder. Og det har nu fået Venstre til at kræve ministeren i samråd om sagen. Se hele indslaget om Leif Gravesens problem med høsten:

Referat:
Høsten skulle egentlig være færdig 20. august – altså for tre dage siden. En ”fjollet” regel, hvis man spørger Leif Gravesen.